**Rikujtesë për të gjithë studentët që i plotësojnë kushtet, që të marrin kartat e posaçme**

**Shijo jetën studentore dhe beso në të ardhmen**

Ditët studentore janë të papërsëritshme dhe të çmueshme, ndaj duhet t'i shfrytëzojmë sa më mirë si nga pikëpamja e njohurive, ashtu edhe nga pikëpamja e shijimit të tyre, me ndihmën e shoqërisë, por edhe me mbështetjen e Ministrisë së Arsimit dhe Shkencës dhe Sparkasse Bank SHA Shkup. Në vitin akademik 2023/2024, një pjesë e mbështetjes për studentët vjen në formën e projektit të ushqimit të subvencionuar për studentë.

Po na afrohet tetori, muaji kur fillon zyrtarisht përdorimi i kartave të posaçme Visa me markën e përbashkët të Sparkasse Bank dhe Ministrisë së Arsimit dhe Shkencës, për ushqim të subvencionuar për studentë.

Sparkasse Bank SHA Shkup ua rikujton të gjithë studentëve që i plotësojnë kushtet dhe të cilët kanë marrë tashmë një mesazh nga banka me vendin dhe kohën e saktë për të marrë kartën e tyre, që ta bëjnë këtë në kohë, në mënyrë që, duke filluar nga muaji tetor, të mund ta përdorin nëpër të gjithë territorin e vendit.

Çdo ditë e kaluar pa marrje të kartës, do të thotë ushqim i humbur.

Nga e hëna, 02.10.2023, të gjithë studentët që kanë marrë tashmë kartat e tyre, mund të shijojnë ushqime të shijshme gjatë vitit akademik 2023/2024. Karta do të mund të përdoret në të gjitha pikat e shitjes anembanë vendit për ushqime të gatshme dhe të gatuara, restorante, furra buke dhe markete.

Pagesa do të mund të kryhet në terminalet POS të çdo banke në vend, të instaluara në pikat e shitjes brenda veprimtarive të përcaktuara.

Studentët që i plotësojnë kushtet, të cilët ende nuk kanë mundur t'i përditësojnë të dhënat e tyre në platformën online të bankës, këtë mund ta bëjnë para se të shkojnë për të marrë kartën, përmes lidhjes në vijim: <https://netbanking.mk/portal/studentportal>.

Për çdo pyetje apo informacion shtesë lidhur me kartën e posaçme studentore Visa për ushqim të subvencionuar për studentë, studentët mund të kontaktojnë në çdo kohë nëpërmjet studentimon@sparkasse.mk ose në <https://sparkasse.mk>, si dhe në numrin e telefonit 02/308-7360.

Shijo jetën studentore dhe beso në të ardhmen.